Source: http://oks.sk/trestne-oznamenie-v-kauze-ficovych-tlacoviek-proti-matovicovi/
Timestamp: 2017-06-26 12:24:43+00:00

Document:
OKS | 8. februára 2016
Fico na nich predložil informácie a dokumenty, ktoré sa týkajú daňovej kontroly vo firme súčasného predsedu OĽANO-NOVA Igora Matoviča ešte v roku 2008. Ich zverejnením mohlo prísť k porušeniu daňového tajomstva. R. Fico nevysvetlil, akým spôsobom tieto informácie získal a existuje vážne podozrenie, že neboli získané a zverejnené legálnou cestou. Preto sme podali podnet na prešetrenie podozrenia z možného spáchania trestných činov Ohrozenia obchodného, bankového, poštového, telekomunikačného a daňového tajomstva podľa § 264 Trestného zákona (ďalej len „TZ“), Zneužívania právomoci verejného činiteľa podľa § 326 TZ a Neoprávneného nakladania s osobnými údajmi podľa § 373 TZ.
Informácie a dokumenty môžu pochádzať z daňového úradu, od orgánov činných v trestnom konaní, alebo od iných osôb, ktoré majú právo sa s nimi oboznamovať, nemajú však právo ich poskytovať ďalším osobám.
Podľa § 264 ods. 2 písm. b) TZ „Odňatím slobody na tri roky až osem rokov sa páchateľ potrestá, ak spácha čin uvedený v odseku 1 b) z osobitného motívu“.
V prípade, že by sa zistilo, že došlo k naplneniu skutkovej podstaty trestného činu Ohrozenia obchodného, bankového, poštového, telekomunikačného a daňového tajomstva podľa § 264 ods. 1 TZ, bolo by zároveň podľa nášho názoru potrebné overiť, či nedošlo aj ku konaniu podľa § 264 ods. 2 písm. b) TZ – z osobitného motívu, ktorým v zmysle § 140 písm. b) môže byť spáchanie trestného činu z pomsty. Prezentácia informácií o I. Matovičovi zo strany premiéra R. Fica totiž vykazuje známky politickej odvety za Matovičovu kritiku na adresu R. Fica, jeho strany a vlády.
Vzhľadom na to, že sa v minulosti vyskytli problémy s doručovaním súdnych zásielok R. Ficovi, dovolili sme si v oznámení uviesť, že by ho až do termínu konania volieb do NR SR, resp. do zostavenia novej vlády na základe výsledkov volieb malo byť možné zastihnúť na Úrade vlády Slovenskej republiky, po tomto termíne v centrále strany SMER – SD.
Vladimír Dolinay, učiteľ a miestny poslanec, Bratislava – Petržalka
Juraj Smatana, učiteľ a regionálny poslanec ZMENA ZDOLA
Štefan Pecen, člen SaS, SZČO
Radoslav Kovács, učiteľ, Rožňava
V Bratislave dňa 8. februára 2016
Comments Komentáre	OKS | 8. februára 2016 | Aktivity, OKS a Ficova vláda 0
Hromadná pripomienka proti...	Podporte kandidátov OKS na... Kampane

References: § 264
 § 326
 § 373
 § 264
 § 264
 § 264
 § 140